
Loa andmine maa müügilepingu

sõlmimise tähtaja pikendamiseks

1. Asjaolud ja menetluskäik
Soldino tee 5, Soldino tee 5a (endine Sundja küla 1)  krundi kasutaja, Ivan Golke (endine Ivan Ivanov), esitas 24.10.2001.a maa ostueesõigusega erastamise avalduse, mille alusel võeti 25.06.2002.a  vastu Narva Linnavalitsuse korraldus nr 702-k  “Teenindusmaa määramine ja maa ostueesõigusega erastamine Narva linnas, Sundja küla 1 ”. Korraldust ei ole tänaseni maa erastajale kätte antud, sest et  katastriüksus ei olnud registreeritud Maakatastris. Katastriüksuse mõõdistatud plaan registreeriti Maakatastris alles 22.06.2011. Maa erastamise eest maksekorraldused on esitatud. 
Vabariigi Valitsuse 06.11.1996.a. määrusega nr 267 kinnitatud „Maa ostueesõigusega erastamise korra“ punkti 273 , mille kohaselt Maa ostueesõigusega erastamise õigust omaval isikul, kes ei ole sõlminud maa müügilepingut enne 27. novembrit 2005. a, on õigus maa müügileping sõlmida seitsme kuu jooksul eelnimetatud kuupäevast arvates. Kui maa müügilepingut ei ole võimalik sõlmida kehtestatud tähtaja jooksul, peab isik esitama erastamise korraldajale taotluse uue tähtaja määramiseks, näidates ära mõjuvad põhjused ja tõendades need dokumentaalselt. 
02.08.2011 pöördus Ivan Golke volitatud isik Veera Ivanova Narva Linnavalitsusse avaldusega lubada lõpuni viia maa erastamise menetlus, milles viitab mõjuvatele põhjustele, mis ei  sõltunud omaniku tahtest.

Narva Linnavalitsus leidis, et Ivan Golke volitatud isiku Veera Ivanova avalduses toodud põhjused on mõjuvad, mis tõttu ta ei saanud sõlmida õigeaegselt maa ostu-müügilepingut. 
2. Õiguslikud alused
2.1 Kohaliku omavalitsuse korralduse seaduse  § 30 lõike 1 punkti 3  kohaselt valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.
2.2 Vabariigi Valitsuse 06.11.1996 määrusega nr 267 kehtestatud Maa ostueesõigusega erastamise korra punkti 23 kohaselt on erastamise korraldaja kontrollib maa ostueesõigusega erastamiseks esitatud dokumentide ja andmete õigsust, määrab kindlaks maa ostueesõigusega erastamise tingimused ja võtab vastu maa ostueesõigusega erastamise otsus. 

2.3 Vastavalt 30.01.1998 Ida-Viru maavanema ja Narva Linnavolikogu esimehe vahelisele  kokkuleppele oli Narva Linnavalitsus volitatud riigi nimel korraldama maa ostueesõigusega erastamise Narva linnas.
3. Otsus

3.1 Lubada Ivan Golke´l (endine Ivan Ivanov, sünd. 24.11.1961.a.) lõpule viia registreeritud Maa-ameti maakatastris 22.06.2001.a maaüksuste Soldino tee 5 (pindala 9316 m2 katastritunnus 51106:001:0191, sihtotstarve elamumaa 100%) ja  Soldino tee 5a (pindala 10684 m2 katastritunnus 51106:001:0192, sihtotstarve elamumaa 100%)  ostueesõigusega erastamine.
3.2 Määrata Ivan Golke´le maa ostu-müügilepingu sõlmimiseks uus tähtaeg -  üks (1) kuu käesoleva korralduse teatavaks tegemise päevast arvates. Kui erastaja ei sõlmi ostu-müügilepingut eelpool nimetatud tähtaja jooksul, kaotab ta maa ostu-müügilepingu sõlmimise õiguse.
4. Rakendussätted
4.1 Narva linna Arhitektuuri- ja Linnaplaneerimise Ametil teha käesolev korraldus teatavaks  Ivan Golke´l.
4.2 Korraldus jõustub seadusega sätestatud korras.
4.3 Korraldust on võimalik vaidlustada haldusmenetluse seaduses või halduskohtumenetluse seadustikus sätestatud tähtajal ja korras.

